stanford-oval/wikipedia huggingface dataset:
החלפת מפרק ירך
שיטות כירורגיות > החלפת מפרק ירך ללא קשר לגיל

החלפת מפרק ירך נעשית כאשר ישנה פגיעה במרכיבי המפרק בדרגה כזאת שאין יכולת לשקמו ללא ניתוח. הניתוח ניתן לביצוע בכל הגילאים בהתאם להתוויה רפואית ומצב רפואי. לדוגמה בחור בן 18 הסובל מבעית דם כדוגמת טלסמיה אשר פוגעת במפרקי הירך לאחר שטיפול שמרני לא הצליח יעבור החלפה של מפרקי הירך. בני 80 ומעלה הם סטטיסטית יכולים לסבול יותר מסיבוכים, אך אם מצבם הבריאותי מאפשר זאת יעברו החלפת מפרק ירך בהתאם להתוויה רפואית ומצב רפואי. לעיתים מצב רפואי ידרוש השלמת בירור, לדוגמה בירור של קרדיולוג טרם לניתוח אם ישנה בעיה בלב
שיטות כירורגיות > החלפת מפרק ירך דו צדדית בניתוח אחד

החלפת מפרק ירך דו צדדי בניתוח אחד מיועד למנותחים עם בעיה בשני מפרקי הירך, לרוב גישה קדמית מקלה על ביצוע הניתוח בשני מפרקי ירך בו זמנית כי המנותח שוכב על הגב ואין צורך להפכו מצד לצד. מיועד לאנשים עם סיכון ניתוחי נמוך לרוב (ללא בעיות לב או ריאה משמעותיים)
שיטות כירורגיות > החלפת מפרק ירך חלוקה

קיימות שיטות רבות להחלפת מפרק ירך, השיטות נחלקות לפי קריטריונים רבים:
חתך קטן -Minimal Invasive Approach מול חתך סטנדרטי
חתך קטן לרוב מבצוע בחתך של בין 8 ל-12 ס"מ
חתך סטנדרטי מבוצע לרוב בין 15 ל-20 ס"מ ואף יותר
השכבה על הצד או על הגב בזמן ביצוע הניתוח
השכבה על הגב לרוב תאפשר השוואת אורך רגליים מהימנה יותר ובדיקת יציבות המפרק במישורים רבים בלי ששולחן הניתוחים יהווה גורם מפריע כמו בהשכבה על הצד
השכבה על הגב -ניתן לבצע החלפת מפרק ירך בגישה קדמית וקדמית צדדית (לטרלית)
השכבה על הצד- ניתן לבצע החלפת מפרק ירך בגישה אחורית וגישה קדמית צדדית (לטרלית)
גישות ניתוחיות
הגישה הניתוחית נקבעת ביחס לעצם הירך גישה שהיא קדמת לעצם הירך תיקרא קדמית- Anterior Approach, גישה שהיא אחורית לעצם הירך תיקרא אחורית Posterior Approach וגישה שהיא בצד עצם הירך תיקרא גישה צדדית Lateral Approach
גישה קדמית Anterior Approach (ראה פירוט קודם)
גישה קדמית צדדית Antero-Lateral Approach (ראה פירוט קודם)
גישה אחורית Posterior Approach (ראה פירוט קודם)
שיטות קיבוע
משתלים מקובעים לעצם עם צמנט- רפואי הנקרא PMMA פולימתילמטקרילט
משתלים מקובעים לעצם בלי צמנט- קיבוע Press Fit קידוח העצמות בקוטר מסוים מתאים ונשמת משתל בקוטר דומה בלחץ. בדרך כלל מדובר במשתלים עם חריצים קטנים, הגוף אמור לעטוף/לגדול בחריצים הקטנים שבמשתל, ובכך להשיג קיבוע לאורך שנים רבות
משטחים נושאי משקל Weight Bearing Surfaces
לכל משטח כזה יש את היתרונות והחסרונות שלו, רוב העבודות הקדמיות מראות שרידות לאורך שנים טובה עם משטחים של קרמיקה על פוליאתילן וקרמיקה על קרמיקה
קרמיקה- עמידה מאוד, אך יכולה להיסדק ולהישבר
פוליאתילן- פלסטיק קשיח עמיד, אך לעיתים יכול ליצור תגובה של הגוף לחלקיקים הקטנים שלו דבר הנקרא מחלת פוליאטילן ולהביא להתרופפות המשתל. עם השנים ישנם דורות חדשים של פטליאטילן עמידים יותר
מתכת – עמידה מאוד אך משחררת לגוף האדם יונים של מתכות כבדות דבר אשר אינו מומלץ בנשים בגיל הפוריות לדוגמה ובאי ספיקת כליות. משטחים של מתכת על מתכת יכולה לעיתים לעורר תגובה של הגוף וליצור כאבים, התרופפות ואף דבר אשר נקרא גידול מדומה באזור הירך Pseudo-tumor
גורמים לשחיקת מפרק הירך

כל פגיעה רצינית במפרק הירך עלולה להוביל לשחיקה של מפרק הירך לעיתים התהליך הוא תהליך של שנים, גורמי סיכון הם גיל ועודף משקל
שבר – שבר באזור מפרק הירך לעיתים משבש את אספקת הדם למפרק הירך או גורם לפגיעה סחוסית אשר יכולה להוביל לשחיקת המפרק
AVN-Avascular Necrosis חוסר אספקה של דם לראש הירך, יכול להיגרם לאחר טיפול בסטרואידים במחלות ראומטיות, צריכת אלכוהול, מחלות דם
זיהום במפרק
FAI-Femoraloacetabular Impingement Syndrome מגע לא תקין בין ראש הירך לאגן אשר עם השנים גורם לפגיעה במעטפת המפרק ופגיעה סחוסית
DDH Developmental Dysplasia Hip חוסר התפתחות תקינה של האגן
גידולים
חידושים

שימוש במחשוב במהלך הניתוח רוב העבודות מצביעות שאין הבדל בתוצאות הניתוח
ניתוח מונחה מחשב CAS) Computer Assisted Surgery), מצריך השמה של פינים לעצמות ויכול לגרום לתחלואה משנית עקב כך
גירוסקופ- הכוונה של הניתוח בעזרת מכשיר גירוסקופ
רובוט- רובוט אשר מתוכנת לבצע חלקים מהניתוח בעזרת זרוע מיוחדת
החידושים בהחלפת מפרק ירך היא הגישה הניתוחית לכיוון של גישה פחות פולשנית Minimal Invasive Surgery בחתכים קטנים דוגמת גישה קדמית ישירה
שיטת ההתאוששות המהירה Rapid Recovery
שיקום

בשיקום לאחר החלפת מפרק ירך נעשה שימוש בשיטת ההתאוששות המהירה Rapid Recovery שבו הגישה היא לכיוון הרדמה שהיא לא כללית אלא אזורית כדוגמת הרדמה ספינלית בזריקה בגב, המאפשרת שליטה טובה יותר בכאבים אחרי ניתוח, שימוש מופחת יותר במשככי כאבים כדוגמת אופיאטים. גישה זו מאפשרת לקום מספר שעות לאחר ניתוח וכבר להתחיל בפיזיותרפיה. צמצום ימי אשפוז לשם שיקום מהיר יותר בסביבה ביתית וצמצום זיהומים.
זמנים
מספר שעות קימה עם הליכון עם פיזיותרפיסט להליכה או ישיבה לכורסא
יום למחרת המשך תרגול הליכה, חיזוק שרירים ומדרגות
הליכה עם הליכון לשבועיים לאחר מכן מקל הליכה (קצב ההתקדמות תלוי במנותח, ככל שיתמיד בביצוע התרגילים כך ההתקדמות תהיה מהירה יותר)
החלמה

כשהתפרים הם תפרים נמסים, כל מה שיש לעשות זה לשמור על ניקיון הפצע ברחצה עם מים וסבון וחיטוי עם תמיסת אלכוהול
יש צורך לבצע פיזיותרפיה לחיזוק שרירים, לטווחי תנועה, תבנית הליכה
בגישה קדמית אין צורך בהגבלות לירך, בגישה אחורית יש צורך לעיתים בהגבלות לירך כגון ישיבה בכיסא גבוהה, הגבהה לשירותים והימנעות מכיפוף הרגל
סיבוכים

כל פעולה התערבותית או ניתוחים כרוכה בסכנות וסיבוכים, החל מסיבוכי הרדמה עד לסיבוכים במהלך הניתוח או סיבוכים לאחר הניתוח. ניתוחים חוזרים כרוכים באחוז סיבוכים גבוהה יותר- מכיוון שהרקמה היא פחות גמישה לניוד יותר צלקתית אחוז פגיעה עצבית גבוהה יותר ואחוז זיהומים גבוהה יותר.
זיהום אחוז הזיהומים נע בין 1-3%
שבר של העצם, שבר של המשתל
נוקשות
סיכונים נוירולוגיים -פגיעה עצבית
סיבוכים וסקולריים- פגיעה בכלי דם, בצקת לימפתית
כאבים כרוניים
התרופפות
קרישה דם ותסחיף ריאתי
החלפת מפרק ירך אחוזי נכות

סעיף הוא 35 (1)ד הוא הסעיף הנפוץ לשימוש לאחר החלפת מפרק ירך, הסעיף מקנה 30% אחוזי נכות בביטוח לאומי. כאשר מדובר בהחלפה של שני מפרקי ירך לרגל אחת לרוב יינתן 30% ולירך השנייה כ-21% (שהם 30% מתוך 70% הנותרים).
לקריאה נוספת

William J. Hozack, Javad Parvizi, Benjamin Bender, Surgical Treatment of Hip Arthritis: Reconstruction, Replacement and Revision, Elsevier, 2010
Thomas E. Brown, Quanjun Cui, William Mihalko, Khaled Saleh, Arthritis & Arthroplasty, 6 Volume series, The Hip, Benjamin Bender, Michael Nogler, William J. Hozack.Chapter 23-Single Incision Direct Anterior Approach for THA,Saunders, Elsevier, 2009
Javad Parvizi, Brian Klatt, Essentials in Total Hip Arthroplasty, Thomas K. John, Benjamin Bender, Javad Parvizi. Chapter 21-Controversies in Total Hip Arthroplasty ,Slack, 20013
Javad Parvizi, Brian Klatt, Essentials in Total Hip Arthroplasty, Benjamin Bender, Ashok Gowda, Javad Parvizi. Chapter 11-Femoroacetabular impingement (FAI) ,Slack, 20013
Javad Parvizi, Brian Klatt, Essentials in Total Hip Arthroplasty, Ravi Bashyal, Benjamin Bender, Robert L. Barrack Chapter 14-Pre-op Templating ,Slack, 20013
Sam W. Wiesel, Operative techniques in Orthopaedic Surgery,Lippincott Williams and Wilkins, 2010
Benjamin Bender, Michael Nogler, William J. Hozack,  Direct Anterior Approach for Total Hip Arthropkasty, Volume 40,Issue 3, Pages 321-328, Orthopedic Clinics, 2009
היהודי הנצחי (סרט, 1940)

| --- | --- |

פריים הפתיחה של הסרט: במרכז מופיע הכיתוב "Der ewige Jude" ("היהודי הנצחי"), ברקע מגן דוד. ניתן לראות שחלק מהאותיות מעוצבות כאותיות עבריות.
 בימוי:  פריץ היפלר
 תסריט:  אברהארד טאוברט
 מוזיקה:  פרנץ פרידל
 מדינה:  גרמניה הנאצית גרמניה הנאצית
 חברה מפיצה:  Terra Film 
 הקרנת בכורה:  28 בנובמבר 1940
 משך הקרנה:  62 דקות
 שפת הסרט:  גרמנית
 סוגה:  סרט תיעודי, סרט תעמולה 
 דף הסרט ב־IMDb
 
"התפשטות" היהודים לכל רחבי העולם
היהודי הנצחי (בגרמנית: Der ewige Jude) הוא סרט תעמולה אנטישמי שנוצר בגרמניה הנאצית בשנת 1940, בבימויו של פריץ היפְּלֶר ולפי תסריט שכתב אברהארד טאוּבֶּרְט, תחת הנחייתו הצמודה של שר התעמולה יוזף גבלס. הסרט "מציג" בעיקר קטעי וידאו ותמונות מאורח החיים של יהודי פולין תוך הצגה קולקטיבית של בני העם היהודי כמושחתים, מכוערים, מזוהמים, תככנים, עצלנים וסוטים. היהודי, על-פי "היהודי הנצחי", הוא נטע זר באירופה, טפיל בעל דת כביכול, שגם משמשת כלי פוליטי של מה שכונה "הגזע היהודי", שמטרתו הסופית השתלטות על העולם, בפרט מכוח שליטתו בבנקאות ובמסחר, זאת בעוד אורחות חייו חייתיים ודוחים.
שמו המקורי של הסרט בגרמנית הוא דו-משמעי: "Der ewige Jude" הוא "היהודי הנודד" – דמות מן הפולקלור האירופאי-נוצרי, המייצגת את כפירתו של היהודי בישו ואת עונש הגלות והנדודים שנגזר עליו בשל כך; ובו בזמן, מרמז השם כי מאפייניו השליליים של היהודי הם נצחיים, וכי דמות היהודי המודרני והמשכיל המוכר בגרמניה אינה אלא הסוואה לתכונותיו המזיקות, שלעולם לא ישתנו. תצוגה זו היא ברובה אלגורית, שכן, הנאצים עצמם היו בעלי עמדה אנטי-נוצרית, ועמדה זו קיבלה ביטוי בסרט.
בגרסתו המתורגמת לאנגלית שונה שם הסרט ל-"The Eternal Jew" – "היהודי הנצחי", כאקסיומה של העולם הלבן-נוצרי על כך שהיהודים הם מגפה נצחית.
קריין הסרט, הארי גיזֶה (אנ'), קריין אף את יומן החדשות של גרמניה הנאצית מסוף שנת 1940 ועד לנפילת המשטר.
מסר

הסרט נוצר בהשראתו ועל פי הוראותיו של שר התעמולה יוזף גבלס, זמן קצר לאחר כיבוש פולין בידי גרמניה, על שלושה מיליון יהודיה. גבלס פיקח כה מקרוב על הפקת ובימוי הסרט, עד כי ניתן בהחלט להגדירו כיוצרו בפועל. מטרת הסרט הייתה להתריע בפני העם הגרמני על הסכנה הנשקפת לו מאותם מיליוני יהודים שעברו לשלטון הרייך השלישי, ולהכשיר את הקרקע לפעולה קיצונית נגדם. הסרט שילב קטעים דוקומנטריים עם צילומים מבוימים, וכלל חומר מצולם מן הימים הראשונים של הכיבוש הנאצי בפולין.
הסרט נערך בסגנון של סרט תיעודי, שהמסר המרכזי שלו הוא הצגת התכונות הגזעיות הנצחיות המאפיינות את היהודי כטפיל תרבותי נודד. לאורכו של הסרט מעומתות תכונות אלה אל מול האידיאל הלאומי הנאצי: בעוד בני הגזע הארי מוצאים סיפוק בעבודה פיזית יצרנית, מתמצה עיסוקם של היהודים סביב כסף ונהנתנות; בעוד הארים חפצים בחיים אסתטיים ונקיים, הרי היהודים מתגוררים בבתים מלוכלכים ומוכי מקקים, ולא מחמת עוני; בעוד הארי מטפח תרבות ואמנות של אסתטיקה ויופי, היהודי עוסק בכאלה שהם גרוטסקיים ומנוונים. למעשה, היהודי מזוהה עם, או משפיע על, כל מה שמנוגד תרבותית לדוקטרינה הנאצית: אמנות מודרנית, רלטיביזם תרבותי, פוליטיקה סוציאליסטית ואנרכיסטית, והפקרות מינית.
השפעת הסרט

אף שהסרט יצא לבתי הקולנוע בשנת 1940, ימי תהילתה והצלחותיה הצבאיות של גרמניה הנאצית, על גלי הפטריוטיזם, הלאומנות והאנטישמיות שליוו תהליך זה, הוא לא זכה להצלחה. הקהל הגרמני הורגל ביצירות הקולנועיות המהוקצעות של במאים כדוגמת לני ריפנשטאהל ב"ניצחון הרצון" וב"אולימפיה", וגם בהשוואה ליצירות אנטישמיות פופולריות כגון "היהודי זיס", נראה "היהודי הנצחי" כהגזמה קיצונית וגרוטסקית. אף על פי כן, המשיך היפלר, הבמאי המועדף על גבלס, בצילומים נוספים בפולין ל"תיעוד" החיים היהודיים. חרף ההטיה הבוטה של החומר שצילם, ובכללו תיעוד דיכוי מרד גטו ורשה, הרי שערכו ההיסטורי רב בהיותו עדות מצולמת יחידה למאורעות אלה.
לאנשי האס אס והאיינזצגרופן היה "היהודי הנצחי" בבחינת סרט חובה לצפייה, במטרה להכשיר את לבבם לקראת המשימה שעמדה בפניהם - ביעור אירופה מן "הנגע היהודי". קשה להעריך את מידת השפעתו של הסרט עצמו עליהם, אולם מביצועיהם בשטח ניכר שתפישתם את היהודים הייתה דומה מאוד לזו שהטיף לה הסרט.
בריאיון לאחר המלחמה הביע פריץ היפלר את צערו על כך ששמו צוין בקרדיטים כבמאי הסרט "היהודי הנצחי". זאת משום שבכך חשף עצמו למעצר וחקירה בידי בעלות הברית בתום מלחמת העולם השנייה, בעוד שלטענתו לא היה לו דבר וחצי דבר עם השמדת היהודים.
חרף כישלון הסרט בשעתו, העובדה כי הוא נוצר מלכתחילה למטרה של הכשרת הקרקע ומתן לגיטימציה להוקעה והשמדה של אומה שלמה, גרמניה מגדירה אותו עד היום כחומר אסור להפצה והצגה בגרמניה "למעט בנסיבות מיוחדות ומבוקרות בקפידה". בארצות הברית הוא מותר בהפצה ומאומץ בחום בידי קבוצות נאו-נאציות.
ראו גם

התעמולה הנאצית
"היהודי זיס"
היהודי בקוצים (מאגדות האחים גרים)
לקריאה נוספת

שי חזקני, "הסרטים האסורים: ניתוח היסטורי של סרטי תעמולה אנטישמיים בתקופת הרייך השלישי והשפעתם על הציבור הגרמני", ילקוט מורשת, גיליון 84.
הערות שוליים

↑  פרק זמן: 46:00-50:00
| --- | --- |
בקרת זהויות :  NLI: 987007411671105171  GND: 4267938-2  VIAF: 217455321   WorldCat (עם VIAF): 217455321
הפארק הלאומי אייגואסטורטס

| --- | --- |

אגם רטרה בפארק הלאומי אייגואסטורטס
 מידע כללי
 תאריך הקמה:  30 במרץ 1988
 מבקרים בשנה:  552,014 (נכון ל־2018)
 נתונים ומידות
 שטח:  141 קמ"ר
 מיקום
 מדינה:  ספרד
 מיקום:  קטלוניה, Province of Lleida 
 קואורדינטות:  42°35′13″N 0°58′28″E﻿ / ﻿42.58694°N 0.97444°E﻿ / 42.58694; 0.97444
 אתר רשמי
  (למפת ספרד מוגדלת) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהאייגואסטורטס(למפת ספרד רגילה) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהאייגואסטורטס(למפת קטלוניה רגילה) ברצלונה טראסה טרגונה ליידה ז'ירונה צרפת א. הים התיכון ולנ. אראגוןאייגואסטורטס(למפת קטלוניה מוגדלת) ברצלונה טראסה טרגונה ליידה ז'ירונה צרפת א. הים התיכון ולנסיה אראגוןאייגואסטורטס
 
הפארק הלאומי אייגואסטורטס ואגם סנט מאוריסי (בקטלאנית: Parc Nacional d'Aigüestortes i Estany de Sant Maurici) נמצא ברכס הרי הפירנאים הספרדי, בתחומי הקהילה האוטונומית קטלוניה בספרד. הוא אחד מארבעה עשר פארקים לאומיים בספרד, ששניים מהם נמצאים בהרי הפירנאים ואחד בתחומי קטלוניה.
הפארק הוקם בשנת 1955. שטחו של הפארק 141 קמ"ר, ויחד עם אזור החיץ סביבו, השמור בחוקים פחות קפדניים, הוא מקיף 267 קמ"ר. נופיו מתאפיינים בהרים לא מיושבים, פסגות בגובה 1,600 עד 3,017 מטרים, קרוב ל-200 אגמים, ומספר מפלי מים. החי בשמורה כולל את יעל הפירנאים, צפיר הפירנאים, אייל הכרמל, מרמיטות, הרמין, סמורים, עיט זהוב ועוד. חוקי השמורה אוסרים כל ניצול של משאבי הטבע, כולל ציד, דיג ומחנאות בתחומי השמורה.
נופי הפארק מושכים מטיילים מכל רחבי העולם. חלק מבלים בפארק בטיולים חד יומיים ולנים במלונות והוסטלים בעיירות שבפירינאים. אחרים יוצאים לטרקים ארוכים בני ימים אחדים ועד חודשים רצופים, לכל אורכו של מסלול GR11 שחלקו עובר בפארק, ממזרח למערב. מסלולו של הGR11 עושה דרכו מהים התיכון ועד לאוקיינוס האטלנטי. מסלול לאורך 960 קילומטר והוא כולל 42,500 מטר של עליות.
הכניסה לשטח הפארק עם רכב פרטי אסורה. תחבורה ציבורית של רכבי שטח יוצאת מהכפרים אספוט (Espot) ובואי (Boí) ומעמק ארן. בתחומי הפארק מסלולי הליכה רבים ועובר בו קטע מהמסלול הארוך GR-11. בתחומי השמורה 10 בקתות הרים (refugi), המשמשות ללינת מטיילים.
לפארק כמה כניסות. האחת ממזרח סמוך לעיירה אספוט (Espot). כניסה זו מובילה אל אגם סנט מאוריסי. מהכניסה של אספוט ניתן לעלות במוניות ג'יפים אל אגם מאוריסי, ואף לרדת ממנו באמצעותן. תמורת תשלום. המוניות יוצאות מתחנת המידע שבעיירה אספוט.
כניסה נוספת מדרום-מערב, מהעיירה בוי (Boi).
סמוך לעיירה בייאיה (Viella) קיימת כניסה נוספת לאזור אגמי קולומרס (Colomers). גם אל אגם קולומרס, הסמוך לעיירה בייאיה Viella, אפשר לעלות במוניות (Taxis) אל אגם קולומרס הגדול ואל רפיוג'י קולומרס.
בתחומי פארק אייגואסטורטרס גדלים בחודשים יוני, יולי ואוגוסט, פרחי קיץ גדולים, צבעוניים מרשימים ביותר. ביניהם סחלבים, אצבעונית ארגמנית, איריס רחב עלים (Iris latifolia) שצבעו סגול עמוק-כחול.
בקתות

בפארק ישנן 10 בקתות המשמשות ללינה ורווחת המטיילים והן פעולות בתקופת התיירות בקיץ ובחורף. הבקתות מצוידות במזון, מים, מיטות, שירותים ומקלחות. תמורת תשלום הן מעניקות ארוחת בוקר, ארוחת ערב ואוכל צידה לדרך.
שמות הבקתות:
Amitges
Colomers
Colomina
Ernest Mallafré
Estany Llong
Josep Mª Blanc
Pla de la Font
Restanca
Saboredo
Ventosa i Calvell
גלריה

אגם קולומרס
בקתת קולומרס
אגם באזור סנט ניקולאו בפארק
הספשלז

| --- | --- |

הופעת איחוד בשנת 2009
 מקום הקמה:  קובנטרי 
 מוקד פעילות:  קובנטרי, אנגליה
 תקופת הפעילות:  מ-1977
 סוגה:  פאנק (Punk), סקא
 חברת תקליטים:  טון רקורדס 2, קריסליס רקורדס, וירג'ין רקורדס 
 www.thespecials.com
 פרופיל ב-IMDb
 חברים
 ג'רי דאמרס ג'ון ברדבורי טרי הול נויל סטייפלס סר הוראס ג'נטלמן רודי רדיאשן לינבאל גולדינג
 
הספשלז, להקה בריטית שהוקמה ב-1977 והייתה חלק מגל הפאנק שהפך דומיננטי במוזיקה הבריטית בסוף שנות ה-70. הלהקה אחראית במידה רבה לתחייה המחודשת של סגנון הסקא, שנודע גם בכינוי טו טון, כשם חברת התקליטים שהפיצה את תקליטי הספשלז ולהקות נוספות. הלהקה, שהייתה בעלת מודעות פוליטית וחברתית גבוהה, התייחסה בשיריה לבעיות הדור הצעיר באנגליה, כששיריה מטיפים, בין היתר, לאחווה בין גזעית.
שבעת חברי הלהקה היו: ג'רי דאמרס (קלידים), טרי הול (שירה), רודי רדיאשן (גיטרה), ג'ון ברדבורי (תופים), סר הוראס ג'נטלמן (גיטרה בס), לינבאל גולדינג (גיטרה) ונויל סטייפלס (שירה וכלי הקשה).
השפעה בישראל

הלהקה לא זכתה להצלחה ניכרת בישראל אולם השפיעה על אמנים שונים. אהוד בנאי מציין את השפעת הלהקה על הסינגל הראשון שהוציא, "איידישע ראסטה מאן" ועל תחילת דרכו המוזיקלית, וכמו כן מציין השפעה של הספשלז על להקת משינה.
דיסקוגרפיה

(Specials (1979
(1980) More Specials
(1984) In The Studio
(1996) Today's Specials
(Guilty Til Proved Innocent! (1998
(Conquering Ruler (2002
הערות שוליים

↑  Amy Winehouse makes surprise appearance with The Specials at V Festival, NME,‏ 22 באוגוסט 2009
↑  Back to Black: The B-Sides, אתר Allmusic
↑  "זה המקום עם אהוד בנאי", גלי צה"ל, 23 בדצמבר 2023 (החל מ-1:27 דקות מתחילת התוכנית ועד 10:47 דקות)
| --- | --- |
בקרת זהויות :  NLI: 987007518498005171  BIBSYS: 4101238  BNE: XX138875  BnF: cb13906650s (data)  GND: 5047734-1  ISNI: 0000 0001 2285 9471  LCCN: n92120147  MusicBrainz: 07eb40a2-2914-439c-a01d-15a685b84ddf  VIAF: 130518843   WorldCat (עם VIAF): 130518843
היהודי זיס (סרט, 1940)

| --- | --- |

הסרט היהודי זיס, בכיכובו של פרדיננד מריאן
 מבוסס על:  היהודי זיס
 בימוי:  פייט הרלן
 הופק בידי:  אוטו לכמן
 תסריט:  פייט הרלן, הברהארד ולפגנג מילר 
 עריכה:  ולפגנג שליף 
 שחקנים ראשיים:  פרדיננד מריאן
 מוזיקה:  ולפגנג זילר 
 צילום:  ברונו מונדי 
 מדינה:  גרמניה הנאצית
 חברת הפקה:  Terra Film 
 הקרנת בכורה:  1940
 משך הקרנה:  98 דקות
 שפת הסרט:  גרמנית
 סוגה:  סרט תעמולה, סרט דרמה, סרט המבוסס על יצירה ספרותית 
 דף הסרט ב־IMDb
 
היהודי זיס (בגרמנית: Jud Süß) הוא שמו של סרט תעמולה אנטישמי שיצא בגרמניה הנאצית בשנת 1940, בבימויו של במאי הקולנוע פייט הרלן, על פי הזמנתו של שר התעמולה יוזף גבלס. הסרט מציג פרשנות אנטישמית על ספרו של ליון פויכטוונגר "היהודי זיס", המבוסס על סיפור חייו של יוזף זיסקינד אופנהיימר.
"היהודי זיס" הוא גם שמו של סרט קולנוע בריטי מוקדם יותר, משנת 1934, שנוצר בידי מייקל בלקון שלא למטרות אנטישמיות, אלא דווקא ככתב ביקורת ותמרור אזהרה נגד עוולות האנטישמיות הגרמנית, ברוח יצירתו המקורית של פויכטוונגר.
רקע

הבנקאי יוזף זיסקינד אופנהיימר (שנודע בכינוי הגנאי "יוד זיס"), יהודי בן המאה ה-18, היה יועצו הכספי של קרל אלכסנדר, דוכס וירטמברג. לאחר מותו של הנסיך הוצא להורג מסיבות מפוקפקות. עלייתו של היהודי זיס מחיים בגטו אל פסגת החברה וחצר המלוכה הייתה חסרת תקדים, היות שעל היהודים הוטלו מגבלות קשות. בשל כך שימש סיפורו בסיס ליצירות רבות.
בשנת 1827 הופיעה הנובלה "היהודי זיס" מאת וילהלם האוף, אשר התבססה בעיקר על מסורת שמיעה ופרשנות מאוחרת, משום שתיקי המשפט המקוריים פורסמו רק בשנת 1919. למרות שהאוף תמך בהפרדה בין יהודים לגויים, הוא תקף את העוול שבגזר דינו של אופנהיימר. בשנת 1925 יצא הרומן "היהודי זיס", פרי עטו של ליון פויכטוונגר, וזכה לפרסום כלל עולמי. מחזה על-פי הספר הוצג בתיאטרון "הבימה".
בהמשך לספר יצר מייקל בלקון באנגליה בשנת 1934 את הסרט "היהודי זיס" (Jew Suess), בכיכובו של קונרד ויידט, כסרט שנועד להזהיר מפני האנטישמיות הגרמנית. סרט פרו-יהודי זה לכד את תשומת לבו של יוזף גבלס, שר התעמולה הנאצי, אשר יזם הפקת גרסה גרמנית שהיא אחד מסרטי התעמולה האנטישמיים החריפים והמפורסמים שנוצרו אי פעם. למרבה האירוניה, סיפורו של אופנהיימר התפרסם יותר מכל בסרט תעמולה זה, שנקרא אף הוא "היהודי זיס", שאותו ביים פייט הרלן בשנת 1940 בגרמניה.
הפקת הסרט

גבלס ביקש מהרלן לביים את היצירה האנטישמית החריפה "היהודי זיס" על פי תסריט מאת אברהארד וולפגנג מילר, המספר את סיפורו של יוזף זיסקינד אופנהיימר, אך בהיבט המאמץ את ההשקפה הנאצית ביחס ליהודים ומשרת את תעמולת המפלגה. הרלן היה מעורב בכתיבת התסריט ולקח על עצמו את עבודת הבימוי.
לגילום דמותו של זיס נבחר השחקן האוסטרי פרדיננד מריאן, גבר שאינו בעל חזות ארית טיפוסית, ושכבר רכש ניסיון בגילום תפקידי נבל על במת התיאטרון ובקולנוע. מריאן נרתע מלשמש כלי בתעמולתו של גבלס ולא חפץ בזיהוי עם דמות היהודי או עם התעמולה הנאצית, אך לבסוף נאלץ בלית ברירה להיעתר ללחציו של גבלס. בתו מנישואיו הראשונים של מריאן הייתה יהודייה למחצה ובעלה לשעבר של אשתו השנייה היה יהודי והוא חשש לגורלם. כדי לפצות את מריאן הוא קיבל סכום של חמישים אלף מארק, כפול מכל משכורת שקיבל עד כה. גם שאר המשתתפים בסרט באו במגע בחייהם עם יהודים.
היינריך גאורג (שגילם את הדוכס קארל אלכסנדר) היה פעיל במפלגה הקומוניסטית הגרמנית וידיד קרוב של ברכט. עם עליית הנאצים לשלטון נאסר עליו בתחילה לשחק, אך לבסוף הוא הגיע להסדר עם השלטון, הצטרף למפלגה הנאצית וקיבל לידיו את ניהול תיאטרון שילר. הרלן עצמו היה נשוי לראשונה לשחקנית היהודיה, דורה גרשון שנספתה באושוויץ. ורנר קראוס שנודע כשחקן בעל אלף פרצופים והיה התומך הכי גדול במפלגה הנאצית, היה בעל אחיינית יהודייה למחצה.
עלילת הסרט

הסרט מתאר את זיס, סוחר יהודי תאב בצע ומרושע המתגורר בגטו פרנקפורט. הדוכס החדש של וירטמברג משגר שליח אליו כדי לרכוש תכשיטים, וזיס מציע לו אותם בהלוואה, בתמורה לרשות להיכנס לשטוטגרט, שמגורי יהודים אסורים בה. כדי להסתוות, הוא מגלח את זקנו ופיאותיו ומחליף את מעילו הארוך בלבוש נוצרי (לחרדתו של עוזרו, לוי, התוהה אם אינו מפחד מן הרב). עיסוקו של זיס בהלוואה בריבית, וכדי לקדם עצמו כלכלית וחברתית הוא משתמש במניפולציות, שחיתות ושוחד. תככנותו משתלמת, לכאורה, והוא מגיע לעמדה פוליטית משפיעה בחצרו של הדוכס מווירטמברג, בה הוא ממשיך לצבור כוח וממון. הוא מסיר את הצו נגד יהודים, וחבורה שלמה מפרנקפורט מגיעה לשטוטגרט ומתחילה לעשות בה שמות, לגזול את הנוצרים ולעשוק את הכלכלה המקומית. יחד עמם מגיע הרב ליווא (המדבר, כמו יתר הדמויות היהודיות, במבטא יהודי אידישאי כבד), המתרה בזיס מכך שהוא מתערב בין הגויים, מתלבש כמותם וצובר עוצמה בגלוי, במקום לשלוט עליהם בסתר כדרך שציווה האל. זיס אף לא מהסס לחזר אחר נערה גרמנייה (המגולמת על ידי קריסטינה סודרבאום), בת למשפחה מכובדת, המאורסת לאחר. משמסכל אביה של הנערה את תוכניותיו של זיס ומשיאה לארוסה, מתנכל זיס לאב ולבעל וגורם למעצרם בעוון חתירה תחת השלטון. כדי למנוע סבל נוסף מבעלה המעונה נכנעת הנערה לתאוותו של זיס ומאפשרת לו לבצע בה את זממו, ולאחר מכן שולחת יד בנפשה. המניפולציות התככניות של היהודי מובילות את הדוכסות אל סף מלחמת אזרחים, אך לבסוף יוצא הצדק לאור ושחיתותו של זיס נחשפת. הוא מוקע, מועמד לדין ונידון לתלייה בגרדום. בסוף הסרט מחדשים את האיסור על נוכחותם של יהודים בשטוטגרט והם מגורשים, כשאבי הנערה מפציר בדורות הבאים לשמור על החוק לעד כדי למנוע מעצמם סבל רב.
צוות השחקנים

היינריך גאורג בתפקיד: הדוכס קארל אלכסנדר
קריסטינה סודרבאום בתפקיד: דורותיאה שטרום
פרדיננד מריאן בתפקיד: יוסף זיס אופנהיימר
מלטה יגר בתפקיד: פאבר
אויגן קלופפר בתפקיד: שטרום
וורנר קראוס בתפקיד: לוי, הרב והשוחט
השפעת הסרט

הסרט נועד להמחיש את הסכנה לגרמניה דווקא מן היהודים המתבוללים, אלה הנראים ומתלבשים כגרמנים מודרניים. יהודים כאלה, המשילים מעליהם את סימני הזיהוי היהודיים ושקשה להבחין מיד בשונותם וערמומיותם, הם המסוכנים ביותר, על פי "היהודי זיס" בגרסתו הנאצית.
הסרט, שיצא אל אולמות הקולנוע בשנת 1940, היה להצלחה גדולה ונצפה על ידי 20 מיליון צופים בגרמניה ועוד כ-20 מיליון צופים ברחבי אירופה. הדימוי שנוצר בסרט, של היהודי השנוא, התככן והזומם, שימש היטב את התעמולה הנאצית בשנים אלו, בהן התרחשה השואה. הצלחתו הייתה רבה לאין שיעור מזו של הסרט היהודי הנצחי שיצא באותה עת, ביומרה של סרט דוקומנטרי המציג באופן בוטה את היהודים כעכברושים וכטפילים מזיקים, מלוכלכים ומכוערים.
ראו גם

היהודי זיס: סרט ללא מצפון
התעמולה הנאצית
היהודי הנצחי (סרט, 1940)
היהודי הנצחי (תערוכה נאצית)
יוזף זיסקינד אופנהיימר
לקריאה נוספת

רז'ין מיכל פרידמן, המבוך הכפול - זיכרון, זהות ואסתטיקה בקולנוע, עם עובד, 2022, הפרק "מבט גברי חודר והתגובה הנשית: סרטו של פייט הרלן היהודי זיס (1940)", עמ' 185–199.
הערות שוליים

↑  דוקו ראשי yes וואלה! - וואלה! yes
| --- | --- |
בקרת זהויות :  NLI: 987007263490405171  GND: 4403587-1  VIAF: 210104705   WorldCat (עם VIAF): 210104705
הקרב החמישי על האיזונצו

הקרב החמישי על נהר איזונצו התקיים בין 9 במרץ ועד 15 במרץ 1916, בין איטליה ובין אוסטרו-הונגריה.
זהו אחד מקרבות הנהר איזונצו הקצרים, שנערך לבקשת בעלות הברית צרפת ואנגליה, שביקשו להקל על כוחותיהם בקרב ורדן. גנרל לואיג'י קאדורנה השאיר את ניהול הקרב, בשלמותו, למפקדי הארמיות האיטלקיות השנייה והשלישית.
מהלך הקרב

פעם נוספת הייתה מטרת המתקפה כיבוש הרמה של דוברדו והעיר נובו גוריצה. המתקפה נהדפה ולא היה כיבוש קרקעי כלשהו.
הקרב העשירי על האיזונצו

הקרב העשירי על נהר איזונצו נערך בין 12 במאי ועד 5 ביוני 1917, בין איטליה ובין האימפריה האוסטרו-הונגרית.
מהלך הקרב

מטרת האיטלקים היה לפרוץ לכיוון העיר טריאסטה. לאחר יומיים ומחצה של הפגזת תותחים רצופה לאורך כל הגזרה מטולמיין עד הים האדריאטי, והתקפת הסחה ליד גוריצה הגיעה ההתקפה העיקרית מדרום לגוריצה. האיטלקים הצליחו לכבוש את הכפר יאמיאנו, אך בעקבות התקפת נגד אוסטרית הם נדחקו אחורה מרמת הרמדה. בין מונטה סנטו וזגורה, מצפון לגוריצה, הם הצליחו לחצות את נהר איזונצו, להקים ראש גשר ולהגן עליו.